Møteprotokoll 15.05.2020

Referatsaker

**Digi Trøndelag**

*Saksprotokoll*

Enstemmig vedtatt.

*Vedtak*

Alf-Petter Tenfjord utnevnes som representant for region Trøndelag Sør i Digi Trøndelags programstyre.

**Samarbeidsavtale for Trøndelag Sør-Interkommunalt politisk råd**

*Saksprotokoll*

Enstemmig vedtatt.

*Vedtak*

Den nye kommuneloven fastslår at samarbeidsavtale for interkommunale politiske råd må vedtas av samarbeidets kommunestyrer innen fire år etter konstituering av nye kommunestyrer i forbindelse med kommune-og fylkestingsvalget 2019. Kommunene ønsker å legge til rette snarlig behandling av samarbeidsavtale for Trøndelag Sør-Interkommunalt politisk råd i rådets kommunestyrer. Rådgiver i Trøndelag sør utarbeider et felles saksfremlegg som oversendes medlemmene i kommunedirektørutvalget.

**Forvaltning av rådets næringsfond**

*Saksprotokoll*

Enstemmig vedtatt.

*Vedtak*

Utvalget vedtok følgende anbefaling vedrørende endringer i rådets retningslinjer for forvaltning av rådets næringsfond:

Kommunedirektørutvalget(KDU) ser ikke at det er hensiktsmessig å avsette en bestemt andel av rådets næringsfond til å disponere på prosjekter som går utenom Verdiskapingsprogrammet. Verdiskapingsprogrammet er et strategi- og plandokument for næringsutvikling som tar utgangpunkt i rådets vedtatte satsningsområder. Verdiskapingsprogrammet med satsningsområder er et resultat av et forprosjekt gjennomført av rådet med samarbeidspartnere i rådets arbeidsgruppe for næringsutvikling i 2017/2018. KDU anser at midlene i næringsfondet i størst mulig grad bør tilfalle prosjekter knyttet til vedtatte satsningsområder i Verdiskapingsprogrammet. KDU viser til at erfaring fra kommunalt hold tilsier at arbeid med næringsutvikling har størst sjanse for å lykkes i den grad prosjekter prioriteres i tråd med vedtatte retningslinjer/satsningsområder. Erfaringsmessig vil en slik tilnærming bidra til robust og virkningsfullt næringsutviklingsarbeid. KDU mener likevel retningslinjer for forvaltning av næringsfondet bør være fleksibel i den grad at rådet m/styre kan vurdere å gi tilsagn over næringsfond til prosjekter utenom Verdiskapingsprogrammet (ad-hoc prosjekter).

KDU gir sin tilslutning til at rådets arbeidsgruppe for næringsutvikling bør konsulteres som faglig råd i tilfeller hvor rådet vurderer å investere i ad-hoc prosjekter. Etter vurdering i arbeidsgruppa for næringsutvikling bør det utarbeides en sak om ad-hoc prosjektet for KDU. KDU vil i denne sammenheng også fungere som faglig råd. Rådgiver i Trøndelag Sør-Interkommunalt politisk råd gis ansvaret for å utarbeide saksfremlegg for rådet m/styre med utgangpunkt i anbefalinger gitt av arbeidsgruppa for næringsutvikling og KDU. Utvalget foreslår følgende saksbehandling i tilfeller hvor rådet vurderer å investere i ad-hoc prosjekt:

1. Rådgiver utarbeider et saksfremlegg for arbeidsgruppa med opplysninger om prosjektet rådet ønsker å investere i.
2. Arbeidsgruppa for næringsutvikling gjør en faglig vurdering av prosjektet.
3. Rådgiver utarbeider et saksfremlegg for KDU med utgangpunkt i rådets og arbeidsgruppas vurdering.
4. KDU behandler sak som ad-hoc prosjekt og gir en faglig vurdering.
5. Rådgiver utarbeider en sak for rådet/styret med utgangpunkt i vurderingen fra arbeidsgruppa og KDU.

Retningslinjer som fastslår at arbeidsgruppe for næringsutvikling og KDU konsulteres som faglige råd i forkant av investeringsbeslutning vil bidra til å gi rådet et godt faglig fundament å bygge beslutningen på.